কলকাতা পৌরসংস্থা
ভারতীয় জাতীয়তাবাদী নেতা সুরেন্দ্রনাথ বন্দ্যোপাধ্যায়ের উদ্যোগে ১৯২২ সালে গণতান্ত্রিক সায়ত্ত্বশাসন সংস্থা হিসেবে কলকাতা পৌরসংস্থা প্রতিষ্ঠিত হয়। ১৯৪৭ সালে ভারত স্বাধীন হওয়ার পর ১৯৫১ ও ১৯৫৬ সালে দুই বার কর্পোরেশন আইন সংশোধন করা হয়েছিল। বর্তমান পৌরসংস্থাটি ১৯৮০ সালের সংশোধিত পৌর আইনের ভিত্তিতে পরিচালিত হয়। শোভন চট্টোপাধ্যায় কলকাতা পৌরসংস্থার বর্তমান মহানাগরিক।
অশোক চহ্বাণ
অশোক শঙ্কররাও চহ্বাণ (মরাঠি : अशोक चव्हाण) (জন্ম- ২৮ অক্টোবর ১৯৫৮) হলেন বিশিষ্ট ভারতীয় রাজনীতিবিদ এবং মহারাষ্ট্রের বর্তমান মুখ্যমন্ত্রী। ২০০৮ সালের মুম্বই সন্ত্রাসের পর মহারাষ্ট্রের তদানীন্তন মুখ্যমন্ত্রী শ্রী বিলাসরাও দেশমুখ পদত্যাগ করেন এবং অশোক চহ্বাণ তাঁর স্থলাভিষিক্ত হন। ৫ ডিসেম্বর ২০০৮ তারিখে ইনি তাঁর দল ভারতীয় জাতীয় কংগ্রেসের অভ্যন্তরে মুখ্যমন্ত্রী হিসেবে মনোনীত হওয়ার পর ৮ ডিসেম্বর শপথ গ্রহণ করেন।